Анатолий Жигулин
Тя само ще ме разбере…

Превод от руски: Диана Павлова, —

chitanka.info

На Ирина

Тя само ще ме разбере:

отдавна под земята

почиват от несгоди те –

добрите ми приятели.

На мен се падна кръста лош –

до лудост да не спирам

да ги припомням ден и нощ

със тъжната си лира.

Да пиша — кой ли ден подред

да вярвам, да повтарям,

че ръкописи, цветове

не вехнат, не изгарят.

Приятел — моята жена –

остана да ми бъде.

И нужна ми е до смъртта,

а даже и в отвъдното.

За всичко тя ще ми прости –

съмнения и бездни,

и черновите ще спаси

на моята поезия.

1980

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.